Eesti 2012. aasta suveolümpiamängudel
EST Eestit esindas Londonis toimunud 2012. aasta suveolümpiamängudel 32 sportlast. Eesti sportlased võitsid kaks medalit: Heiki Nabi sai Kreeka-Rooma maadluses hõbe- ja Gerd Kanter kettaheites pronksmedali. Esialgu oli olümpiapääse 34 sportlasel, kuid vigastuse tõttu jäid eemale kümnevõistleja Mikk Pahapill ja tennisist Kaia Kanepi.